OpenLLM-France/wikimedia huggingface dataset:
# Joe Palooka (pel·lícula)

Joe Palooka (original: Palooka) és una pel·lícula de comèdia estatunidenca de 1934 dirigida per Benjamin Stoloff i protagonitzada per Stuart Erwin. Està basada en el còmic homònim de Ham Fisher. La pel·lícula també es coneix com The Great Schnozzle al Regne Unit. Està doblada al català.

## Argument

Joe Palooka és un jove ingenu el pare del qual, en Pete, era un campió de boxa. Però el seu estil de vida va fer que la mare d'en Joe, la Mayme, el deixés i s'emportés el jove Joe al camp per criar-lo. Però quan un entrenador descobreix el talent natural de boxa d'en Joe, aquest decideix seguir-lo a la gran ciutat, on es converteix en campió i comença a seguir el camí de la disbauxa del seu pare.

## Repartiment

* Stuart Erwin com Joe Palooka
* Jimmy Durante com Knobby Walsh
* Lupe Vélez com Nina Madero
* Marjorie Rambeau as Mayme Palooka
* Robert Armstrong com Pete 'Goodtime' Palooka
* Mary Carlisle com Anne
* Thelma Todd com Trixie
* Gus Arnheim com director d'orquestra
* Tom Dugan com Whitey, Joe's Trainer
* Louise Beavers com Crystal
* Fred Toones com Smokey
* William Cagney, germà de James Cagney com Al McSwatt
* Rolfe Sedan com Alphonse

## Producció

La pel·lícula va ser la segona pel·lícula que Edward Small va fer sota un acord amb United Artists. Small va comprar els drets de la cançó "Inka Dinka Doo" específicament per a la pel·lícula.

## Referències

* ↑ «Joe Palooka». esadir.cat. [Consulta: 30 desembre 2023].
* ↑ Prize Ring Comedy Goes Into Work at Early Date at U.A. The Washington Post (1923-1954) [Washington, D.C] 28 May 1933: S5.
* ↑ Noted Funster Goes Composer By Scant Nose The Washington Post (1923-1954) [Washington, D.C] 10 Dec 1933: A2.

## Enllaços externs

* Joe Palooka (pel·lícula) es pot descarregar gratis a Internet Archive [més]
# China Doll

China Doll és una pel·lícula estatunidenca dirigida per Frank Borzage, estrenada l'any 1958.

## Argument

Kunming, capital de Yunnan, al sud-oest de la Xina, no gaire lluny de la frontera amb Birmània, durant la Segona Guerra Mundial. Un pilot nord-americà, el capità Cliff Brandon, es troba, després d'una nit d'embriaguesa, vinculat a Shu-Jen, una xinesa de Chongqing a qui va llogar al seu pare per un període de tres mesos. Després d'intentar desfer-se d'aquesta jove tan devota, decideix tenir paciència i accepta mantenir-la...

## Repartiment

* Victor Mature: Cliff Brandon
* Li Li Hua: Shu-Jen
* Ward Bond: el Pare Cairns
* Bob Mathias: Phil Gates
* Johnny Desmond: Steve Hill
* Stuart Whitman: Dan O'Neill
* Elaine Curtis: Alice Nichols
* Ann McCrea: Mona Perkins
* Danny Chang: Ellington
* Denver Pyle: Coronel Wiley
* Donald Barry: Hal Foster
* Tige Andrews: Carlo Menotti
* Steve Mitchell: Dave Reisner
* Ken Perry: Ernie Fleming
* Ann Paige: Sally

## Referències

* ↑ «China Doll». ‘‘The New York Times'’.

## Enllaços externs

* Fitxa de la pel·lícula a AFI,
* Fitxa de la pel·lícula a TCM,
* Crítica de la pel·lícula apareguda al New-York Times del 4 de desembre de 1958
# Bipalium admarginatum

Bipalium admarginatum és una espècie de planària terrestre que habita a l'est de Malàisia. Mesura entre 85 i 90 mm de longitud i 3 mm d'amplada. La coloració del cos és marró bastant clara.

## Referències

* ↑ de Beauchamp, Paul «Planaires Terrestres du Raffles Museum» (en francès). Bulletin of the Raffles Museum, Singapore, Straits Settlements: 1928-1941, 8, 1933, pàg. 109-120.
# Guiraoa

Guiraoa és un gènere de plantes amb flors dins la família brassicàcia. Aquest gènere consta d'una única espècie Guiraoa arvensis.
El gènere és endèmic del sud-oest del Mediterrani es troba també als Països Catalans com planta autòctona

## Descripció

Giraoa és una herba anual glabra erecta ramificada, fa de 20 a 70 cm d'alçada. Floreix de març a maig, els seus pètals són grocs i el fruit és una síliqua de dues llaors esferoidal.

## Hàbitat

Només es troba al sud del País Valencià en erms ruderalitzats (Baix Vinalopó Alacantès, Marina Baixa els Serrans, etc.) des del nivell del mar fins a 1300 m.

## Referències

* ↑ Bolòs i Vigo Flora dels Països Catalans Barcelona 1990
# Vers coix

Vers coix és aquell vers que no està ben construït per a les característiques que es volen donar-li. Per exemple, si en una poesia tots els versos són decasíl·labs i hi ha un vers que és o bé hendecasíl·lab o bé enneasíl·lab per un mal còmput de l'autor o per un error de la transmissió parlem de vers coix.
# Centerville (Iowa)

Centerville és una ciutat i seu del Comtat d'Appanoose a l'estat d'Iowa dels Estats Units d'Amèrica.

## Demografia

Segons el cens dels Estats Units del 2000 Centerville tenia 5.924 habitants Segons el cens del 2000, tenia 5.924 habitants, 2.583 habitatges, i 1.516 famílies. La densitat de població era de 506 habitants per km².
Dels 2.583 habitatges en un 27,3% hi vivien nens de menys de 18 anys, en un 43,4% hi vivien parelles casades, en un 11,9% dones solteres, i en un 41,3% no eren unitats familiars. En el 36,3% dels habitatges hi vivien persones soles el 18,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,88.
Per edats la població es repartia de la següent manera: un 23,3% tenia menys de 18 anys, un 8,9% entre 18 i 24, un 25,2% entre 25 i 44, un 19,9% de 45 a 60 i un 22,8% 65 anys o més.
L'edat mitjana era de 39 anys. Per cada 100 dones de 18 o més anys hi havia 78 homes.
La renda mitjana per habitatge era de 25.498 $ i la renda mitjana per família de 36.855 $. Els homes tenien una renda mitjana de 28.333 $ mentre que les dones 21.207 $. La renda per capita de la població era de 13.574 $. Entorn de l'11,3% de les famílies i el 18,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Centerville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 6 agost 2010].
* ↑ «Geographic Comparison Table- Centerville». American Fact Finder. Oficina del Cens dels Estats Units, 12-01-2010.

## Enllaços externs

* Centerville - Lloc web oficial
# Josef Blum

Josef Pepi Blum (4 de febrer de 1898 - 18 d'octubre de 1956) fou un futbolista austríac de la dècada de 1920 i entrenador.
Fou internacional amb Àustria durant 12 temporades i formà part del wunderteam.

## Referències

* ↑ «National team stats». austriasoccer.at. [Consulta: 24 octubre 2012].
* ↑ «Profile». austria-archiv.at. [Consulta: 24 octubre 2012].
# Centerville (Missouri)

Centerville és una població dels Estats Units a l'estat de Missouri. Segons el cens del 2000 tenia 171 habitants.

## Demografia

Segons el cens del 2000, Centerville tenia 171 habitants, 70 habitatges, i 46 famílies. La densitat de població era de 206,3 habitants per km².
Dels 70 habitatges en un 20% hi vivien nens de menys de 18 anys, en un 54,3% hi vivien parelles casades, en un 10% dones solteres, i en un 32,9% no eren unitats familiars. En el 31,4% dels habitatges hi vivien persones soles el 7,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,85.
Per edats la població es repartia de la següent manera: un 17,5% tenia menys de 18 anys, un 15,2% entre 18 i 24, un 18,1% entre 25 i 44, un 31,6% de 45 a 60 i un 17,5% 65 anys o més.
L'edat mediana era de 44 anys. Per cada 100 dones de 18 o més anys hi havia 107,4 homes.
La renda mediana per habitatge era de 23.864 $ i la renda mediana per família de 29.750 $. Els homes tenien una renda mediana de 30.250 $ mentre que les dones 30.000 $. La renda per capita de la població era de 13.207 $. Entorn del 9,8% de les famílies i el 21,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Centerville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 8 agost 2010].
* ↑ «Geographic Comparison Table- Centerville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Jonathan Clay

Jonathan "Jonny" Clay (Leeds, Yorkshire, 26 de juny de 1963) és un ciclista anglès, professional des del 1986 fins al 1999. Combinà el ciclisme en ruta amb la pista.

## Palmarès en pista

* 1998
** Campió del Regne Unit de Madison, amb Robert Hayles
* 2000
** Medalla de bronze als Jocs Olímpics de Sydney en persecució per equips, amb Chris Newton, Paul Manning, Bradley Wiggins, Bryan Steel i Robert Hayles

### Resultats a la Copa del Món

* 1997
** 1r a Atenes, en Persecució per equips

## Palmarès en ruta

* 1986
** 1r al Tour of the Peak
* 1991
** Vencedor d'una etapa de la Setmana Bergamasca
** Vencedor d'una etapa de la Milk Race
** Vencedor d'una etapa de la Mazda Alpine Tour
* 1992
** 1r al Tom Simpson Memorial
* 1997
** Vencedor d'una etapa de la Volta a Suècia
* 1998
** 1r a l'Archer Grand Prix
* 1999
** Vencedor d'una etapa de la An Post Rás

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# José María Basualdo Elejalde

José María Basualdo Elejalde (Luiaondo, Aiara, 18 de novembre de 1948) va ser un ciclista basc, que es va especialitzar en el ciclocròs. Va guanyar tres cops el Campionat d'Espanya, i es va classificar tres cops entre els deu primers al Campionat del món.

## Palmarès en ciclocròs

* 1970
** 2n al Campionat del món de ciclocròs amateur
* 1972
** Campió d'Espanya de ciclocròs
** 5è al Campionat del món de ciclocròs
* 1973
** Campió d'Espanya de ciclocròs
** 8è al Campionat del món de ciclocròs
* 1976
** Campió d'Espanya de ciclocròs

## Palmarès en ruta

* 1970
** 1r a la Prova de Legazpi

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Jonathan Daifuku

Jonathan Daifuku (Boston, Estats Units, 1947) és un arquitecte i dissenyador estatunidenc.
Va realitzar els seus estudis a França i als Estats Units on va obtenir la llicència d'arquitecte. La seva feina s'ha desenvolupat principalment a Europa on ha realitzat diferents projectes d'interiorisme i disseny industrial. A Espanya ha col·laborat amb empreses com Cia Roca Radiadores, Sellex o B.Lux. Ha impartit classes a les escoles Eina, Elisava i BAU de Barcelona, a la Parsons School de Nova York i al New NJ Institute of Technology. Entre els seus dissenys cal destacar el llum de paret Lua (1995), el penjador Capitàn Hook (1998) o uns Welcome Desk que es troben a l'aeroport del Prat i al de Tenerife.

## Enllaços externs

* Fitxa Arxivat 2012-11-27 a Wayback Machine. a la col·lecció de Disseny Industrial del Disseny Hub Barcelona
# Jonathan Coe

Jonathan Coe (Lick, 1961) és un novel·lista anglès. Coe va néixer el 1961 a Lick, un suburbi de Birmingham. L'obra de Coe es caracteritza pel compromís polític, sempre expressat de manera còmica en forma de sàtira malenconiosa. La seva novel·la més ambiciosa, ¡Menudo reparto! (1994), es convertiria en un èxit internacional, seguida de títols com El Club de los Canallas (2002), La lluvia antes de caer (2009) o La espantosa intimidad de Maxwell Sim (2011), totes elles publicades en espanyol per Anagrama. Expo 58 (Viking, 2013), la seva última novel·la, parla d'espies astuts, hostesses guapes i funcionaris despistats en plena guerra freda.

## Referències

* ↑ «Jonathan Coe». web. Centre de Cultura Contemporània de Barcelona (CC-BY-SA via OTRS). [Consulta: 23 març 2016].
# Centre històric de Farena

El Centre històric de Farena és un conjunt de Mont-ral (Alt Camp) protegit com a Bé Cultural d'Interès Local.

## Descripció

Farena és l'agregat més important de Mont-ral. Està situat a 623 m d'altitud, al nord del municipi, al final de la carretera que hi va des de La Riba, en un terreny inclinat al costat del riu Brugent. El poble és format per un agrupament de cases de tipologia rural, en general d'una planta i pis, que s'han anat construint al voltant de l'església, edifici situat al nivell més alt del nucli i a partir del qual les construccions s'esglaonen fins al riu. Es conserva el traçat inicial de la vila closa, i alguns elements del desaparegut castell d'origen medieval. El nucli es troba documentat des del segle xii, període de construcció de l'església romànica de Sant Andreu.

## Història

El 1151 Ponç i Ramon de Cervera van iniciar des de Farena i Rojals la conquesta de Siurana. Tot i que la població de Farena havia estat, en molts casos, superior a la del cap del municipi, en l'actualitat és un nucli amb funció únicament de segona residència.

## Referències

* 1 2 «Centre històric de Farena». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 agost 2018].
# Josefa Ugarte y Marraco

Josefa Ugarte y Marraco (Madrid, s. XIX) va ser una pintora espanyola.
Va néixer a Madrid, però durant la seva infància es va traslladar a Saragossa, d'on era originària la seva família. Va ser deixebla de Paulino Savirón, amb el qual va demostrar bons dots artístics. Va realitzar diverses pintures a l'oli, còpies de grans pintors, com La Mare de Déu i el Nen d'Andrea del Sarto, que va presentar a l'Exposició Aragonesa de Pintura de 1868.

## Referències

* ↑ «Ugarte y Marraco, Josefa» (en anglès). The Frick Collection. [Consulta: 1r agost 2021].
* ↑ Ossorio y Bernard. Galería biográfica de artistas españoles del siglo XIX. Madrid: Imprenta de Moreno y Rojas, 1883-1884, p. 672.
* ↑ Ballesteros Robles, Luis. Diccionario biográfico matritense (en castellà). Madrid: Ajuntament de Madrid, 1912, p. 632.
# Centre històric de Figuerola

El Centre històric de Figuerola és un conjunt de Figuerola del Camp (Alt Camp) protegit com a Bé Cultural d'Interès Local.

## Descripció

Figuerola està situat a 480 m d'altitud, als vessant sud-orientals de la serra de Miramar, al peu del Tossal Gros. El terme limita amb la Conca de Barberà. Hi ha vestigis de poblament des de l'època neolítica. Es creu en la possibilitat que existís un poblat ibèric o una vila romana. S'han trobat també uns sepulcres de lloses alt-medievals. El nom de Figuerola apareix esmentat des de l'any 980. Al llarg dels segles xii i xiii Figuerola i Miramar formaven part del castell de Prenafeta. Tots aquests territoris (Figuerola, Miramar i Prenafeta) van ser cedits a Poblet per Berenguer de Puigverd a finals del segle xiii. Figuerola ha estat un centre de producció agrícola des dels seus inicis. El seu desenvolupament no va minvar, malgrat el període de les pestes del segle xiv i experimentà un creixement progressiu que arribà a proporcionà considerables en el segle xviii, a conseqüència de l'expansió del conreu de l'avellaner. A principis del segle XX s'explotava un mina de carbó de poca incidència en l'economia del poble. Actualment es conrea, a més de l'avellaner, els cereals i la vinya, tot i que després de la fil·loxera al despoblament progressiu ha provocat el deteriorament del camp. El poble s'agrupa al voltant de l'església de Sant Jaume. Els edificis, en nombre aproximat de 200, sóm majoritàriament de dues plantes.

## Referències

* ↑ «Centre històric de Figuerola». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 agost 2018].

## Enllaços externs

* «Centre històric de Figuerola». Mapa de recursos culturals. Diputació de Tarragona.
# Juan de Garay (desambiguació)

«Juan de Garay» té aquests significats:
* Juan de Garay, conqueridor espanyol que fundà les ciutats de Santa Fe i Buenos Aires.
* Juan de Garay Otañez, militar espanyol virrei de Catalunya (1648-1650).
* Juan de Garay (Santa Fe), localitat argentina de la província de Santa Fe.
* Avinguda Juan de Garay, important artèria viària del sud de la Ciutat de Buenos Aires.
# José Ramón Recalde Díez

José Ramón Recalde Díez (Sant Sebastià, 1932 - 17 de juliol de 2016) fou un advocat i polític basc. Doctor en Dret per la Universitat del País Basc, va ser catedràtic i professor emèrit de la Facultat de Ciències Empresarials de la Universitat de Deusto a Sant Sebastià. Advocat laboralista, va ser un dels fundadors de l'Euskadiko Sozialisten Batasuna (ESBA). Va ser detingut i condemnat en Consell de Guerra per pertinença a organitzacions il·legals durant la dictadura franquista en diverses ocasions, i va complir un any de presó de 1962 a 1963. En aquest temps va ser sotmès a tortura.
Es va incorporar al PSE-PSOE i a UGT. Quan es va crear l'òrgan preautonòmic de Govern al País Basc, va ser nomenat Director de Drets Humans en la Conselleria d'Interior. Més tard seria conseller d'Educació, Universitats i Investigació del Govern Basc de 1988 a 1991 i de Justícia de 1991 a 1994. El 14 de setembre de 2000 va sofrir un greu atemptat d'ETA a la porta del seu domicili, quan un terrorista li va disparar en el cap.
Amb anterioritat havia sofert diversos atacs la llibreria Lagun que tenia la seva esposa a Sant Sebastià. Entre les seves obres destaca Fe de vida (ISBN 84-8310-972-7) publicada el 2004 i per la que rebé el XVII Premi Comillas de biografia. Entre els seus assaigs intel·lectuals destaquen Integración y lucha de clases en el neocapitalismo (1982), La construcción de las naciones (1982) i Crisis y descomposición de la política (1995).

## Referències

* ↑ Unzueta, Pantxo «Fe de vida de un superviviente». El País, 17-07-2016 [Consulta: 17 juliol 2016].

## Enllaços externs

* Fitxa biogràfica a Terra Arxivat 2010-01-14 a Wayback Machine.
* Ressenya del Premi Primer de Maig d'UGT-Asturias Arxivat 2011-11-24 a Wayback Machine.
* Ressenya de l'atemptat d'ETA a Terra
# José Ramón Uriarte Zubero

José Ramón Uriarte Zubero (Igorre, 21 de gener de 1967) va ser un ciclista basc, que fou professional entre 1990 i 1999. Actualment treballa de bomber.

## Palmarès

* 1993
** 1r al Trofeu Luis Ocaña
* 1994
** 1r al Trofeu Manacor de la Challenge de Mallorca
** Vencedor d'una etapa a la Volta a les Valls Mineres
* 1997
** 1r a la Pujada al Txitxarro
** Vencedor d'una etapa a la Volta a les Valls Mineres
** Vencedor d'una etapa al Trofeu Joaquim Agostinho
* 1998
** 1r a la Volta a Xile

### Resultats al Giro d'Itàlia

* 1992. 80è de la classificació general
* 1994. 52è de la classificació general
* 1998. Abandona

### Resultats a la Tour de França

* 1992. 63è de la classificació general
* 1993. 94è de la classificació general
* 1994. 49è de la classificació general
* 1995. 69è de la classificació general
* 1996. 92è de la classificació general

### Resultats a la Volta a Espanya

* 1991. Abandona
* 1993. 17è de la classificació general
* 1995. 63è de la classificació general
* 1998. 29è de la classificació general
* 1999. 65è de la classificació general

## Referències

* ↑ Goyoaga, Ander «Crecer en un lugar como Igorre es un privilegio». Deia, 14-03-2015 [Consulta: 9 juny 2015]. «Còpia arxivada». Arxivat de l'original el 2015-03-16. [Consulta: 9 juny 2015].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Jonathan Dayton

Jonathan Dayton (Alameda, Califòrnia, EUA, 7 de juliol de 1957) és un director, productor, guionista, i director de fotografia estatunidenc. Està casat amb Valerie Faris, directora, productora i guionista.

## Biografia

Dayton va estudiar en els anys 1970 a l'Escola de Teatre, Cinema i Televisió de la UCLA, on va conèixer a Valerie Faris, la seva futura esposa. Junts han dirigit i produït pel·lícules, comercials, vídeos musicals i documentals.
Van obtenir sis MTV Video Music Awards en 1996 pel vídeo Tonight, Tonight, de The Smashing Pumpkins, i la categoria Millor Vídeo Alternatiu pel vídeo de 1979, també de The Smashing Pumpkins. Han dirigit videos per a bandes com Ringo Starr, R.I.M., The Ramones, Oasi, Xarxa Hot Chili Peppers, Korn i Beastie Boys.
El 1998 van fundar la companyia productora Bob Industries. A través d'ella han produït comercials per a companyies com HP, Volkswagen, Sony, GAP, Target, Ikea, ESPN i Apple Computer.
El 2006 van dirigir la pel·lícula Petita Miss Sunshine, estrenada en el Festival de Cinema de Sundance i que va obtenir quatre nominacions als Oscar, incloent la de millor pel·lícula. Finalment va guanyar l'Oscar al millor actor secundari per a Alan Arkin i l'Oscar al millor guió original per a Michael Arndt. També va aconseguir el Premi Independent Spirit Award al millor llargmetratge, i van obtenir el premi al millor director en el Festival de Tòquio, entre altres nombrosos premis i nominacions. La seva segona pel·lícula va ser Ruby Sparks, protagonitzada per Zoe Kazan i Paul Dano, en la qual també actuaven Antonio Banderas i Elliott Gould.

## Filmografia

* 1983: The Cutting Edge (TV)
* 1986: Belinda (vídeo)
* 1989: Paula Abdul: Straight Up (vídeo)
* 1990: Janet Jackson: The Rhythm Nation Compilation (vídeo)
* 1991: Captivated (vídeo)
* 1991: Extreme (vídeo)
* 1993: The Jim Rosa Circus Sideshow (vídeo)
* 1995: R.E.M.: Parallel (vídeo)
* 1998: Mr Show with Bob and david (TV)
* 1999: Making the Vdeo (TV)
* 2001: The Smashing Pumpkins "Tonight, Tonight" (vídeo)
* 2003: The Best of R.E.M. (vídeo)
* 2003: Red Hot Chili Peppers (vídeo)
* 2004: Weezer (vídeo)
* 2004: From Janet to Damita (vídeo
* 2005: The Check Up
* 2005: The Offspring complete Music Video Collection (vídeo)
* 2006: Petita Miss Sunshine (Little Miss Sunshine)
* 2012: Ruby Sparks
* 2017: Battle of the Sexes

## Premis i nominacions

* 2007: David Lean Award al BAFTA Awards per a Petita Miss Sunshine
* 2007: César a la millor pel·lícula estrangera per a Petita Miss Sunshine
* 2006: Gran Premi al Festival de Deauville per a Petita Miss Sunshine

## Referències

* ↑ «Petita Miss Sunshine (2006)». Arxivat de l'original el 2012-04-21. [Consulta: 15 octubre 2018].
* ↑ «Ruby Sparks». Arxivat de l'original el 2012-05-19. [Consulta: 15 octubre 2018].
# Josep Genís i Sagrera

Josep Genís i Sagrera (1838 – 1898) fou una figura destacada de la indústria surera. Capdavanter en les associacions d'empresaris, va participar activament en l'organització de campanyes de defensa dels interessos d'aquesta indústria al país. Descendent d'Antoni Genís, dirigí l'empresa Genís i Cia.

## Referències

* ↑ «Carrer de Genís i Sagrera». Ajuntament de Palafrugell. [Consulta: 3 novembre 2012].
* ↑ «"El folklore i els fills il·lustres", Palafrugell». Enciclopèdia.cat. [Consulta: 3 novembre 2012].